VENDIM
Nr. 304, datë 5.4.2017

PËR NJË NDRYSHIM NË VENDIMIN NR.788, DATË 22.9.2015, TË KËSHILLIT TË MINISTRAVE,“PËR PËRCAKTIMIN E KRITEREVE, STANDARDEVE DHE PROCEDURAVE TË AKREDITIMIT TË AKTIVITETEVE TË EDUKIMIT NË VAZHDIM PËR PROFESIONISTËT 
E SHËNDETËSISË”

 Në mbështetje të nenit 100 të Kushtetutës dhe të pikës 4, të nenit 33/1, të  ligjit nr.10107, datë 30.3.2009, “Për kujdesin shëndetësor në Republikën e Shqipërisë”, të ndryshuar, me propozimin e ministrit të Shëndetësisë, Këshilli i Ministrave 

VENDOSI:

1. 	Nënndarja 1.1.4, e vendimit nr.788, datë 22.9.2015, të Këshillit të Ministrave, ndryshohet, si më poshtë vijon:
“1.1.4 Procedurat e akreditimit për aktivitetet që institucionet publike kryejnë për punonjësit e vet dhe aktivitetet e organizuara nga urdhrat e profesionistëve të shëndetësisë janë pa pagesë.”. 
2. 	Ngarkohet Ministria e Shëndetësisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi

